**ANEXA 7.1**

**Interventia nr. 3 – Investiții agricole colective**

**DEFINIȚIA ȘI PRINCIPIILE DE CALCUL AL DIMENSIUNII ECONOMICE A EXPLOATAȚIILOR AGRICOLE PE BAZA COEFICIENȚILOR**

**PRODUCȚIILOR STANDARD SOC 2020**

**Exploataţia profesională** este o exploataţie agricolă suficient de mare încât să ofere o activitate de bază pentru şeful exploataţiei şi un venit sufficient

pentru susţinerea lui și a familiei sale.

**(a) Valoarea producției standard** reprezintă valoarea monetară a producției agricole brute la prețul de la poarta exploatației. Această valoare este suma

dintre valoarea produsului principal (produselor principale) și cea a produsului secundar (produselor secundare). Valorile se calculează înmulțind

producția per unitate cu prețul de la poarta exploatației. TVA-ul, taxele pe produse și plățile directe nu sunt incluse.

**(b) Perioada de producție Producțiile** standard corespund unei perioade de producție de 12 luni (an calendaristic sau an de producție agricolă). Pentru

produsele vegetale și animale în cazul cărora perioada de producție este mai mică de 12 luni sau depășește această perioadă, se calculează o producție

standard corespunzătoare creșterii sau producției pe o perioadă de 12 luni.

**(c) Unități**

1. Producțiile standard corespunzătoare caracteristicilor culturilor se determină pe baza suprafeței exprimate în hectare.

Cu toate acestea, pentru ciuperci, producțiile standard se determină pe baza producției brute pentru toate recoltele anuale succesive și se exprimă per

100 m2 de suprafață cultivată. În vederea utilizării lor în contextul RICA, aceste producții standard pentru ciuperci se împart la numărul de recolte

anuale succesive care este comunicat Comisiei Europene.

2. Producțiile standard corespunzătoare caracteristicilor efectivului de animale se determină pe cap de animal, cu excepția păsărilor de curte, pentru

care se exprimă pe 100 de capete, albinelor pentru care se determină pe stup.

3. Datele de bază pentru determinarea producțiilor standard, precum și producțiile standard calculate se stabilesc în euro. Pentru Statele Membre care

nu au aderat la uniunea economică și monetară, producțiile standard se convertesc în euro, utilizându-se cursurile de schimb medii pentru perioada de

referință. Aceste cursuri de schimb medii se calculează pe baza cursurilor de schimb oficiale publicate de Comisie (Eurostat).

**(d) Defalcarea producțiilor standard**

În funcție de caracteristicile culturii vegetale și ale efectivului de animale producțiile standard se determină pentru toate caracteristicile agricole care

sunt în exploatația agricola.

Dimensiunea economică a unei exploatații agricole reprezintă valoarea totală a producției standard a exploatației, exprimată în euro, corespunzătoare

sumei producțiilor standard calculate pentru fiecare dintre speciile vegetale ori animale într-o perioadă de un an calendaristic sau an agricol.

Setul de coeficienți utilizați în prezent pentru calculul dimensiunii economice a exploatațiilor agricole are denumirea SOC 2020, au fost calculați ca

medie a anilor contabili 2018-2019-2020-2021-2022 și înlocuiesc versiunea anterioară SO2017.

**Metode de calcul al dimensiunii economice**

**1. Culturi**

Pentru toate tipurile de culturi (excepție ciupercile) se aplică formula:

**Dimensiunea economică = nr. ha cultură x coeficient cultură conform listă SOC 2020**

Indiferent ce se obţine dintr-o cultură - făina, mălai, tărâţe, conserve, compot, dulceaţă, ţuică) - acestea sunt produse procesate fiind considerate ca

venituri din alte activităţi ale exploataţiei agricole şi care nu intră în calculul dimensionării economice. Excepție face obținerea vinului.

Pentru exploatațiile care au mai multe culturi în cadrul unei categorii, cum ar fi ”Legume proaspete pepeni și căpșuni - în câmp deschis” sau - ”Fructe,

pomi din zone cu climă temperată”, coeficientul SOC corespunde mediei ponderate a SOC - urilor producțiilor incluse în această categorie. Este la

latitudinea statelor membre să decidă care producție trebuie să fie inclusă în calcul în funcție de semnificația acesteia.

**Tratamentul cazurilor speciale**

Se stabilesc regulile următoare pentru calcularea producţiilor standard pentru anumite tipuri de caracteristici:

**Q0000T - Teren arabil necultivat**

Producția standard corespunzătoare acestor terenuri se consideră egală cu zero și nu este inclusă în lista coeficienților.

**J3000TE** - Pășuni și fânețe neutilizate pentru producție și care sunt eligibile pentru plata subvențiilor și nu este inclusă în lista coeficienților.

Având în vedere că producţia de pe terenurile în sistem de ajutor fără uz economic este limitată la plăţile directe, producţiile standard ale acestor

terenuri se consideră egale cu zero.

**K0000T\_UAA09S Grădinile familiale**

Având în vedere că produsele grădinilor familiale sunt în mod obişnuit destinate consumului propriu al exploatatului și nu comercializării, producţiile

standard ale acestora se consideră egale cu zero.

**Cultura ciupercilor**

Pentru ciuperci cod **U1000**, producțiile standard se determină pe baza producției brute pentru toate recoltele anuale succesive și se exprimă per 100 m2

de suprafață cultivată.

Se va dimensiona astfel:

Suprafața totală a culturilor succesive = suprafața de bază (care poate fi supraetajată) x numărul de recolte – cicluri – complete

Pentru România s-au stabilit 4 cicluri de producţie.

**Exemplu de calcul:**

Pentru o suprafață totală de 200 mp: Dimensiunea economică = 2 x 9815,91/4 cicluri = 4907,95 Euro

**Semințe și seminceri**

Culturile de graminee (grâu, orz, orzoaică, ovăz, porumb, alte cereale) - loturi semincere se vor încadra la categoria de baza a culturii. Ex. grâul la

**C111OT**

În categoria **E0000T** Semințe și seminceri vor fi incluse următoarele:

- Seminţe de graminee altele decât cele de la categoriile C1110T, C1120T, C1200T, C1300T, C1400T, C1500T, C2000T, C1600T\_C1700T\_C1900T

- Semințe pentru horticultură

- Seminţe şi răsaduri pentru teren arabil cu excepţia cerealelor, a boabelor de leguminoase uscate, a cartofilor, a plantelor oleaginoase

**Furaje**

În cazul în care, pe exploataţie, nu există erbivore (bovine, ovine și caprine), furajele (rădăcinoase furajere și brasicacee, plante verzi, pășuni și fânețe)

se consideră ca fiind destinate comercializării şi fac parte din producţia culturilor de câmp.

În cazul în care, pe exploataţie, există erbivore, furajele se consideră a fi destinate hrănirii acestora şi fac parte din producţia corespunzătoare

erbivorelor și furajelor.

**2. Animale**

La calcularea producției standard, procesarea produselor agricole nu trebuie luată în considerare chiar dacă această activitate este strâns legată de

producție (lapte în unt, smântână, brânză). Prin urmare, în cazul în care într-o regiune laptele este transformat în brânză, la calcularea producției

standard pentru vacile de lapte va fi luată în considerare numai valoarea laptelui și nu valoarea brânzei, iaurtului, etc.

Pentru toate speciile de animale se aplică formula:

Dimensiunea economică = nr. capete specie x coeficient specie SOC 2020

mai puţin cazul păsărilor de curte la care coeficientul calculat este la 100 capete.

**Exploatația de creștere bovine**

În concordanţă cu codurile utilizate pentru coeficienţii producției standard (standard output coefficient, SOC) se disting următoarele categorii de bovine:

**A2010.** Bovine sub un an, masculi și femele

**A2120.** Bovine între unu și mai puțin de doi ani, masculi

**A2220.** Bovine între unu și mai puțin de doi ani, femele. Cu excepția bovinelor femele care au fătat deja.

**A2130.** Bovine masculi de cel puțin doi ani și de peste doi ani

**A2230.** Bovine femele de doi ani sau mai mult, juninci pentru îngrășat, juninci pentru reproducție.

**A2300F.** Vaci de lapte. Bovine femele care au fătat (inclusiv cele de sub doi ani), care sunt ținute exclusiv sau în principal pentru producția de lapte

destinat consumului uman sau obținerii de produse lactate. Sunt incluse vacile reformate care dau lapte.

**A2410.** Bivolițe. Bivolițele care au fătat (inclusiv cele de sub doi ani) care sunt ținute exclusiv sau în principal pentru producția de lapte destinat

consumului uman sau obținerii de produse lactate. Sunt incluse bivolițele reformate.

**A2300G.** Alte vaci:

1. Bovine femele care au fătat (inclusiv cele de sub doi ani), care sunt ținute exclusiv sau în principal pentru producția de viței și al căror lapte nu

esteutilizat pentru consumul uman sau obținerea de produse lactate.

2. Vaci pentru muncă.

3. Vaci reformate care nu sunt de lapte (îngrăşate sau nu înaintea sacrificării)

Categoriile A2010:A2230 și A2300G includ și categoriile corespunzătoare de bivoli și bivolițe.

Pentru categoria A2010 Bovine sub un an se întâlnesc următoarele situaţii:

• dacă în exploataţie se găsesc vaci de lapte cod A2300F atunci calculul dimensiunii economice se face prin însumarea producţiilor standard

pentru vaci de lapte şi a producţiilor standard pentru viţeii sub 1 an al căror număr depăşeşte numărul vacilor de lapte;

• dacă în exploatație nu se găsesc vaci de lapte atunci se iau în considerare producțiile standard corespunzătoare viţeilor sub 1 an pentru numărul care

există în acel moment în exploatație;

• dacă în exploataţie sunt bovine femele care au fătat codul A2300G, ținute exclusiv sau în principal pentru producția de viței și al căror lapte nu este

utilizat pentru consumul uman sau obținerea de produse lactate, calculul dimensiunii economice se face prin însumarea producţiilor standard pentru

bovine femele care au fătat codul A2300G și a producțiilor standard pentru viţeii sub 1 an al căror număr depăşeşte numărul bovinelor femele care au

fătat cod A2300G.

**Exemple de calcul:**

1) Exploataţia deţine următoarele categorii de bovine:

- 10 vaci de lapte care au fătat 12 viței, (numai 2 viței se iau în calcul ce depășesc numărul de vaci)

- 2 tauri mai mari de doi ani,

- 3 juninci mai mari de 2 ani destinate sacrificării,

- 3 vaci care au fătat 3 viței, vaci ținute exclusiv pentru producţia de viţei

Dimensiunea economică a exploatației va fi:

10 x 1412,53 + 2 x 270,76 + 2 x 867,47 + 3 x 901,66 + 3 x 636,85 = 21017,29 Euro

2) Exploatația deține următoarele categorii de bovine:

- 25 viței sub un an achiziţionaţi

- 7 vaci care au fătat 9 viței (numai 2 viței se iau în calcul), vaci ținute exclusiv pentru producţia de viţei

Dimensiunea economică a exploatației va fi:

25 x 270,76 + 7 x 636,85 +2 x 270,76 = 11768,47 Euro

**Exploatația de creștere ovine şi caprine**

Pentru calculul dimensiunii economice a unei exploatații de ovine se folosesc următorii coeficienți:

**A4110K.** Ovine, femele de reproducție – mioare montate- oi de un an sau mai mult destinate reproducerii, oile reformate care urmează să fete =60,84

euro/cap.

**A4120.** Alte ovine. Miei, berbeci, oi reformate, oi sterpe pentru îngrășare și sacrificare = 26,91 euro/cap.

Pentru calculul dimensiunii economice a unei exploatații de caprine se folosesc următorii coeficienți:

**A4210K.** Caprine, femele de reproducție – capre montate – capre reformate care urmează să fete= 122,58 euro/cap

**A4220.** Alte caprine. Iezi, țapi, capre reformate destinate sacrificării= 39,44 euro/cap

În concordanţă cu codurile utilizate pentru coeficienţii producției standard (standard output coefficient, SOC) se disting următoarele categorii de ovine şi

caprine:

**A4110K.** Ovine, femele de reproducție – mioare montate- oi de un an sau mai mult destinate reproducerii, oile reformate care urmează să fete.

**A4120.** Alte ovine. Miei, berbeci, oi reformate, oi sterpe pentru îngrășare și sacrificare.

**A4210K.** Caprine, femele de reproducție – capre montate – capre reformate care urmează să fete.

**A4220.** Alte caprine. Iezi, țapi, capre reformate destinate sacrificării.

Producțiile standard corespunzătoare altor ovine - miei se iau în considerare la calcularea producției standard totale a exploatației numai în cazul în care

în exploatație nu există nicio femelă ovină de reproducție.

Producțiile standard corespunzătoare altor caprine – iezi se iau în considerare la calcularea producției standard totale a exploatației numai în cazul în

care în exploatație nu există nicio femelă caprină de reproducție

Acest lucru se datorează faptului că mieii/iezii sunt consideraţi producţia principală a oilor/caprelor, valoarea acestora fiind inclusă în coeficientul

standard output al oilor, respectiv caprelor.

**Exemplu de calcul:**

Exploatația deține următoarele categorii de ovine şi caprine:

- 250 oi,

- 270 miei ,

- 10 berbeci ,

- 12 oi sterpe,

- 25 iezi

SOC 2020 = 250 x 60,84 + 10 x 26,91 + 12 x 60,84 + 25 x 39,44 = 17195,18 Euro

**Exploataţia de creştere porcine**

În concordanţă cu codurile utilizate pentru coeficienții producției standard (standard output coefficient, SOC) se disting următoarele categorii de

porcine:

**A3110.** Porcine - Purcei cu greutatea în viu sub 20 kg.

**A3120.** Porcine. Scroafe și scrofițe de reproducție de 50 kg și peste această greutate, cu excepția scroafelor reformate.

**A3130.** Alte porcine. Porci pentru îngrășat cu greutatea în viu de 20 kg sau mai mult, scroafe reformate și vieri reformați destinați sacrificării.

Producțiile standard corespunzătoare purceilor se iau în considerare la calcularea producției standard totale a exploatației numai în cazul în care în

exploatație nu există nicio scroafă de reproducție.

Acest lucru se datorează faptului că purceii sub 20 kg sunt consideraţi producţia principală a scroafelor de reproducţie, valoarea acestora fiind inclusă în

coeficientul standard output al scroafelor.

**Exemplu de calcul:**

Exploataţia deţine:

- 12 scroafe,

- 40 purcei sub 20 kg,

- 35 porci pentru îngrăşat,

- 2 vieri

Dimensiunea economică = 12 x 300,19 + 35 x 471,98 + 2 x 471,98 = 21065,54 Euro

În cazul în care exploataţia îşi desfăşoară activitatea pe mai multe cicluri de producţie (îngrăşare), calculul dimensiunii se va face astfel:

- număr mediu porci îngrășat x SOC 2020 porci îngrășat, unde numărul mediu este exprimat ca număr cu o zecimală şi se calculează proportional cu

durata prezenţei porcilor de îngrăşat în exploataţie în timpul anului;

- Numărul mediu = nr. total porci îngrășat x numărul de zile (sau luni) prezenţi în exploataţie/365zile (sau 12 luni)

Exemplu de calcul: exploataţia îngraşă porci în trei cicluri prin achiziţionarea unui nr. total de 1800 porci de îngrăşat:

- Numărul mediu = 1800 x 112 zile prezenţi în exploataţie/365 zile an = 552,3 porci îngrăşat

- Va rezulta dimensiunea exploatației ca fiind: 552,3 x 471,98 = 260674,55 Euro.

**Exploataţia de creştere păsări de curte**

În concordanţă cu codurile utilizate pentru coeficienții producției standard (standard output coefficient, SOC) se disting următoarele categorii de păsări

de curte:

**A5140** Pui de carne

**A5110O** Găini ouătoare: puicuțele (găini tinere care nu au început să ouă), găinile ouătoare, găinile reformate și cocoșii de reproducție pentru găini

ouătoare.

**A5230** Curcani și curci

**A5210** Rate

**A5220** Gâște

**A5410** Struți

**A5240\_5300** Alte păsări de curte: bibilici, porumbei, potârnichi, fazani, prepeliţe

**Nu se includ puişorii de o zi în nicio categorie de păsări.**

Puişorii de o zi, care nu reprezintă o categorie, ca atare, dar sunt incluşi în categoria reziduală "Alte animale", sunt principalul produs al găinilor de

reproducție. Pentru acest lucru nu se calculează coeficient SOC aferent acestei categorii.

Exploataţiile cu incubatoare pentru obţinerea puişorilor de o zi ar trebui să-şi dimensioneze unitatea prin alte metode decât cea a utilizării coeficienților

SOC, eventual cu producția de puișori (valoare sau număr) previzionată.

Exploataţiile care îşi desfăşoară activitatea pe mai multe cicluri de producţie de pui de carne într-un an contabil se vor dimensiona la depunerea cererii

de finanţare cu efectivul mediu de păsări (a tuturor ciclurilor) conform următoarei formule:

Dimensiune economică fermă pui de carne = număr mediu pui de carne x SOC 2020 pui carne/100 unde numărul mediu este exprimat în cazul păsărilor ca

număr întreg şi se calculează proporţional cu durata prezenţei lor în exploataţie în timpul anului

**Exemplu de calcul**

Exploataţia crește 1000000 pui de carne în timpul unui an în mai multe cicluri:

- Numărul mediu = nr. total păsări x numărul de luni (zile)prezente în exploataţie/12 luni (365zile)= 1000000 x 2/12 = 166667 pui de carne

- Coeficientul standard output SOC aferent categoriei A5140 Pui de carne = 499,79 euro/100 capete

- Va rezulta dimensiunea exploataţiei ca fiind: = 166667 x 499,79/100 = 832984,99 Euro.

Regulamentele care stau la baza calculului dimensiunii economice sunt următoarele:

• Regulamentul (CE) nr. 1217/2009 al Consiliului privind crearea unei reţele de colectare de informaţii contabile privind veniturile şi activitatea

economică a exploataţiilor agricole în Uniunea Europeană;

• Documentul Comitetului Comunitar RICA RI/CC 1680 v.6/2022 privind Definițiile chestionarului utilizat în anchetă;

• Regulamentul de punere în aplicare (UE) 220/ 4 noiembrie 2020 al Comisiei de stabilire a normelor de aplicare a Regulamentului (CE) nr. 1217/2009 al

Consiliului privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea

Europeană;

• Documentul Comitetului Comunitar RICA RI/CC 1500 v.5 Iulie 2020 Manual de tipologie.